《以采菊东篱下悠然见南山为韵赋十首 其七》
元代·方回

士衡怒鬼子，仲氏不谓然。云间对日下，此语亦浅旃。

丈夫贵有立，声名动万年。青蝇能肆污，白璧讵改妍。

君但满酌我，一笑吞青天。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。